CELEX: 62020TN0502
Language: sk
Date: 2020-08-10 00:00:00
Title: Vec T-502/20: Žaloba podaná 10. augusta 2020 – Munich/EUIPO – Tone Watch (MUNICH10A.T.M.)

5.10.2020   
            
            
               SK
            
            
               Úradný vestník Európskej únie
            
            
               C 329/20
            
         
      Žaloba podaná 10. augusta 2020 – Munich/EUIPO – Tone Watch (MUNICH10A.T.M.)
      (Vec T-502/20)
      (2020/C 329/39)
      Jazyk, v ktorom bola podaná žaloba: španielčina
      
         Účastníci konania
      
      
         Žalobkyňa: Munich, SL (La Torre de Claramunt, Španielsko) (v zastúpení: M. Guix Vilanova, advokátka)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Tone Watch, SL (Madrid, Španielsko)
      
         Údaje týkajúce sa konania pred EUIPO
      
      
         Majiteľ spornej ochrannej známky: ďalší účastník konania pred odvolacím senátom.
      
         Dotknutá sporná ochranná známka: slovná ochranná známka Európskej únie MUNICH10A.T.M. – ochranná známka Európskej únie č. 10 727 899.
      
         Konanie pred EUIPO: konanie o vyhlásenie neplatnosti.
      
         Napadnuté rozhodnutie: rozhodnutie štvrtého odvolacieho senátu EUIPO z 25. marca 2020 vo veci R 2472/2018-4.
      
         Návrhy
      
      Žalobkyňa navrhuje, aby Všeobecný súd:
      zrušil napadnuté rozhodnutie a vyhlásil za neplatnú ochrannú známku Spoločenstva MUNICH10A.T.M. č. 10 727 899, ktorej majiteľom je Importaciones Issar, SL, pre výrobky patriace do tried 9 (slnečné okuliare), 14 (hodinové stroje a chronometre, kazety na hodinky) a 35 (veľkoobchodný a maloobchodný predaj, ako aj predaj prostredníctvom celosvetových počítačových sietí slnečných okuliarov, drahých kovov a ich zliatin, klenotníckych výrobkov, hodiniek a chronometrov) niceského triedenia, potvrdil rozhodnutie [zrušovacieho oddelenia] v rozsahu, v akom konštatuje neplatnosť [spornej ochrannej známky] pre služby patriace do triedy 35 (reklama, obchodný manažment, obchodná administratíva, kancelárske práce) a vyhovel vzájomnému odvolaniu a zrušil [zápis spornej ochrannej známky] pre výrobky patriace do triedy 14, a to drahé kovy, ich zliatiny a výrobky z týchto materiálov alebo nimi pokovované, nezahrnuté do iných tried, a do triedy 35, a to prenájom predajných automatov, a uložil EUIPO povinnosť nahradiť trovy konania.
      
         Uvádzané žalobné dôvody
      
      
                  —
               
               
                  Napadnuté rozhodnutie popiera dobré meno starších ochranných známok, ktoré majú spoločný prvok „MUNICH“, a nesprávne konštatuje, že článok 8 ods. 5 nariadenia 2017/1001 sa na predmetnú vec neuplatní.
               
            
                  —
               
               
                  Existuje pravdepodobnosť zámeny kolidujúcich ochranných známok vo vedomí verejnosti.
               
            
                  —
               
               
                  Výklad uskutočnený v napadnutom rozhodnutí na účely zamietnutia vzájomného odvolania podaného žalobkyňou z dôvodu, že ho nepredložila formou samostatného písomného podania, je príliš prísnou a neprimeranou formálnou požiadavkou, pretože je jasné a jednoznačné, že sa takéto odvolanie podalo, a bráni žalobkyni vo výkone je práva na obranu.